Baywatch Penthouse | LekkeSlaap
Vanaf R3 000 per nag, vir 4 mense
Baywatch Penthouse is 'n selfsorghuis in Mosselbank, Paternoster en is reg op die strand geleë.
Die privaat eenheid is op die boonste verdieping en het 2 slaapkamers en 2 badkamers. Die hoofslaapkamer het 'n dubbelbed en badkamer met 'n bad en stort, en dit lei na 'n sondek met banke en 'n asemrowende see-uitsig. Die tweede kamer het 'n koninggrootte-bed en en suite-badkamer met 'n stort.
Die leefarea is oopplan en het 'n sitarea, kombuis wat volledig toegerus is en 'n eetarea wat elk 'n pragtige see-uitsig het. Daar is patio-deure wat na 'n onderdakbraai-stoep lei met 'n uitsig oor die baai. Gaste het toegang tot 'n privaat strand vanaf die dek.
Ander geriewe sluit 'n TV met volledige DStv en 'n DVD-speler in. Komplimentêre tee, koffie, melk, suiker en beskuit word voorsien om gaste welkom te heet.